《七歌效杜陵体》
宋代·丘葵

十家九室厨无烟，儿夫仆后妻僵前。
米珠薪桂内如玉，野无青草飞乌鸢。
手持空券向何许，官司有印侬无钱。
呜呼六歌兮歌愈悲，天下太平竟何时。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。